5.8.14

**לכבוד**

**אמיר הלוי**

**מנכ"ל משרד התיירות**

**הנדון: דרישה להחלת מנגנון פיצוי לנזקי מבצע "צוק איתן"**

**על מארגני התיירות הנכנסת לישראל ותגבור קרן השיווק**

אמיר שלום,

בהמשך לשיחות מקדימות בינינו ולהחלטות הממשלה וועדת הכספים לתת מענה למשבר בתיירות בעקבות מבצע "צוק איתן, אנו מפנים אליך את דרישות לשכת מארגני תיירות נכנסת לישראל.

1. דרישה להחלת מנגנון פיצוי לנזקי מבצע "צוק איתן" על מארגני תיירות נכנסת

■ מחזור הפעילות של חברי הלשכה שהיה צפוי למחצית השניה של שנת 2014, היה למעלה מ-600 מיליון $. ערב מבצע "צוק איתן" היתה הפעילות בשיאה.

בעקבות מבצע "צוק איתן" אנו מעריכים פגיעה של למעלה מ-50% במחזורי הפעילות הצפויים לתקופה יולי-דצמבר 2014.

משמעות ירידה זו הינה ירידה במחזורי הפעילות של מארגני התיירות הנכנסת בכ-350 מיליון $ ואובדן הכנסות של כ-42 מיליון $.

■ למארגני התיירות הנכנסת תרומה ייחודית לשיווק התיירות לישראל והם המנוע לכל התיירות הנכנסת. השקעה בשימור של מארגני התיירות הנכנסת ובפעולות השיווק שלהם היא נדבך מרכזי בהחזרת התיירות לישראל.

■ ממשלת ישראל וועדת הכספים של הכנסת הכירו בענף התיירות כענף במשק הדורש התייחסות מיוחדת בעקבות מבצע "צוק איתן".

**התייחסות זאת נדרשת במיוחד מול מארגני התיירות הנכנסת הן בגלל פגיעה ייחודית וארוכת טווח בירידה הצפויה במחזורי העסקים שלהם והן בגלל חשיבותם להנעת התיירות הנכנסת.**

**■ בהתאם, הנהלת הלשכה מבקשת להחיל על מארגני התיירות הנכנסת מנגנון פיצוי על אובדן ההכנסות בגין הירידה הצפויה במחזורי הפעילות במחצית השניה של שנת 2014 לעומת התקופה המקבילה אשתקד.**

**הפנייה נתמכת בעבודה מפורטת שנעשתה עבור הלשכה ע"י משרד רו"ח ברייטמן-אלמגור המצורפת לפנייה זו.**

**פנייה זו הועברה לח"כ רוברט אילטוב ואלעזר שטרן הפועלים כחברי ועדת המשנה לתיירות במסגרת ועדת הכספים.**

1. **תגבור של קרן השיווק**

**אנו מבקשים להגדיל את קרן השיווק ל-20 מיליון ₪ ולשנות את הקריטריונים של הקרן.**

**הגדלת תקציב זה דרושה על מנת להמשיך את פעולות השיווק בזמן המשבר ולתמרץ אותן.**

**אנו רואים בפיצוי ובהגדלת תקציב קרן השיווק, השקעה של המדינה בשימור הפעולות של מארגני התיירות, השקעה שתסייע בחזרה למסלול של צמיחה בתיירות הנכנסת לישראל ותיתן פירות בכל הסקטורים שניזונים מחבילות התיור לישראל המשווקות ומתופעלות ע"י חברי הלשכה.**

**אנו מבקשים לזמן דיון דחוף בפנייה זו.**

**בכבוד רב,**

**שמואל מרום**

**יו"ר הלשכה**

העתק: ד"ר עוזי לנדאו, שר התיירות

 ח"כ ניסן סלומיאנסקי, יו"ר ועדת כספים